
Α Ν Α Κ Ο Ι Ν Ω Σ Η
     Πληροφορούμε κάθε ενδιαφερόμενο για τις προγραμματισμένες αλλαγές στην ημέρα αιμοληψιών και στον τρόπο πραγματοποίησης εξετάσεων από το μικροβιολογικό εργαστήριο του Π.Ε.Δ.Υ. – Κ.Υ. Αγίας Φωτεινής.

1) Η ημέρα της εβδομάδας, κατά την οποία θα πραγματοποιούνται αιμοληψίες από το μικροβιολογικό εργαστήριο, θα είναι στο εξής η ημέρα ΤΕΤΑΡΤΗ αντί για την ημέρα ΠΕΜΠΤΗ της εβδομάδας, που λειτουργούσε μέχρι σήμερα το εργαστήριο. Η αλλαγή της ημέρας ήταν απαραίτητο να πραγματοποιηθεί, για να εναρμονιστεί το Κ.Υ. στο σχεδιασμό μεταφοράς δειγμάτων αίματος από όλα τα Κέντρα Υγείας της Κρήτης, στα Νοσοκομεία αναφοράς.  

Ως ημερομηνία έναρξης της εφαρμογής για το Π.Ε.Δ.Υ. – Κ.Υ. Αγίας Φωτεινής ορίσθηκε η Τετάρτη 15 Φεβρουαρίου 2017. 
2) Οι διενεργούμενες εξετάσεις θα είναι οι αναφερόμενες στο ηλεκτρονικό ιατρικό παραπεμπτικό που θα πρέπει να διαθέτει εκ των προτέρων ο κάθε ενδιαφερόμενος πολίτης. Μετά την αιμοληψία τα δείγματα αίματος θα προετοιμάζονται και θα αποστέλλονται με ασφαλή τρόπο στο Γενικό Νοσοκομείο Ρεθύμνου, για την έκδοση των αποτελεσμάτων. Τα αποτελέσματα θα επιστρέφονται στο Κ.Υ. είτε μέσω ηλεκτρονικού προγράμματος, είτε με ταχυμεταφορά. 

3) Με τον προγραμματιζόμενο τρόπο διενέργειας των εξετάσεων αίματος παρέχεται η δυνατότητα στους κατοίκους και στους επισκέπτες της περιοχής ευθύνης του Π.Ε.Δ.Υ. – Κ.Υ. Αγίας Φωτεινής, να πραγματοποιούν μέσω του μικροβιολογικού εργαστηρίου του Κ.Υ., ανάλογα με τις ανάγκες τους και σύμφωνα με το παραπεμπτικό τους, όλα τα είδη εξετάσεων αίματος που  διενεργούνται από τα εργαστήρια του Γενικού Νοσοκομείου Ρεθύμνου, για τις οποίες, μέχρι σήμερα, ήταν αναγκασμένοι να μεταβούν στο Ρέθυμνο.
4) Για την πραγματοποίηση εξετάσεων στο  μικροβιολογικό εργαστήριο του Π.Ε.Δ.Υ. – Κ.Υ. Αγίας Φωτεινής είναι αναγκαίο οι ενδιαφερόμενοι να διαθέτουν ηλεκτρονικό παραπεμπτικό εξετάσεων και να «κλείνουν» από προηγούμενες ημερομηνίες ραντεβού για τις εξετάσεις τους, είτε αυτοπροσώπως είτε τηλεφωνικά, καλώντας στον τηλεφωνικό αριθμό: 2833340000, κατά τις εργάσιμες ημέρες και τις ώρες:  9:00  έως 14:00. 

5) Οι αιμοληψίες θα πραγματοποιούνται έως 10:30 χωρίς δυνατότητα αύξησης του χρόνου, επειδή μέχρι  11:30 τα δείγματα αίματος θα πρέπει να προετοιμαστούν και να παραδοθούν για μεταφορά στο Γενικό Νοσοκομείο Ρεθύμνου.
6) Σημειώνεται ότι για τελευταία φορά, την Πέμπτη 9/2/2017 το μικροβιολογικό εργαστήριο θα λειτουργήσει κατά τον μέχρι σήμερα συνήθη τρόπο,  όποτε τα αποτελέσματα των εξετάσεων θα εκδοθούν στο Κ.Υ. 

Για οποιαδήποτε επιπλέον πληροφορία σχετικά με την διενέργεια των εξετάσεων και τα αναφερόμενα στην παρούσα Ανακοίνωση, οι ενδιαφερόμενοι πολίτες, μπορούν να επικοινωνούν με το Π.Ε.Δ.Υ. – Κ.Υ. Αγίας Φωτεινής στον τηλεφωνικό αριθμό: 2833340000, κατά τις εργάσιμες ημέρες και ώρες: 9:00  έως 14:00. 

